Májvárólista 1995–2019: a hazai adatok nemzetközi összehasonlítása
Authors: Görög Dénes , Gerlei Zsuzsanna , Schuller János , Dezsőfi Antal , Hartmann Erika , Piros László , Sandil Anita , Szabó József , Fehérvári Imre , Fazakas János , Doros Attila , Kóbori László 
Published: November 2022

Összefoglaló.
Bevezetés: A májtranszplantációs program részeként 1995 óta
létezik folyamatosan vezetett várólista Magyarországon.
Célkitűzés: A legfontosabb várólista-paraméterek
megállapítása és nemzetközi összehasonlítása. Módszer: A
szerzők az 1995. január 1. és 2019. december 31. között első májátültetés
céljából várólistára helyezett betegek adatait elemezték.
Eredmények: Összesen 1722 beteget helyeztek várólistára,
1608 felnőttet, 114 gyermeket. A férfiak aránya 51,2%, az átlagéletkor 45,6 év.
Az évente regisztrált új jelöltek száma 25 év során közel az ötszörösére
emelkedett. A listára helyezés leggyakoribb indikációja a víruseredetű cirrhosis
volt (n = 451). Ezt követte a cholestaticus (n = 314) és az alkoholos
májbetegség (n = 264). Rosszindulatú daganat, 82%-ban hepatocellularis carcinoma
miatt 215 beteget regisztráltak. Krónikus betegségekben az átlagos Model for
End-Stage Liver Disease pontszám a regisztráláskor 13,5 volt. A 2018. december
31-ig listára helyezettek (n = 1618) 61%-a részesült májátültetésben, 24%-a
várakozás közben meghalt, 7%-a a műtétre alkalmatlanná vált. A műtét előtti
medián várakozási idő 248 nap volt a krónikus és 2 nap az akut betegek listáján.
A transzplantált tumoros betegek (n = 132) szignifikánsan rövidebb ideig vártak
műtétre (medián 115,5 nap), mint a többi krónikus beteg (n = 803, medián 282
nap). Az Eurotransplanthoz való csatlakozás utáni időszakban (2013. július 1. és
2018. december 31. között) a transzplantációs arány növekedett (67%), a
várólista-halálozás (meghaltak + műtétre alkalmatlanná váltak) 24%-ra csökkent.
Megbeszélés: A várólista folyamatos bővülése hozzájárult a
hazai májátültetési program fejlődéséhez. A hazai várólista diagnózis szerinti
összetétele a mások által közöltekkel nagyrészt egyezik. A transzplantáltak
aránya a nemzetközi átlagnak megfelelő. A várólista-halálozás és a műtét előtti
várakozási idő a magyarországinál alacsonyabb donációs aktivitású vagy
jelentősen nagyobb várólistával rendelkező országokéhoz hasonló.
Következtetés: Várólista-paramétereink javításához a
transzplantációk számának további növelése szükséges. Orv Hetil. 2022; 163(8):
301–311.

Summary.
Introduction: The Hungarian liver transplant program including
waiting list started in 1995. Objective: Evaluation of the
wait-list parameters and comparing them with those in the literature.
Method: Data of patients listed for primary liver
transplantation between 1995 and 2019 were analyzed. Results: A
total of 1722 recipient candidates were registered on the liver transplant
waiting list: 1608 adults (51.2% men) with mean age of 45.6 year and 114
patients aged <18 year. Virus-induced cirrhosis was the leading indication of
listing (n = 451) and cholestatic liver diseases (n = 314) and alcoholic
cirrhosis (n = 264) thereafter. The mean Model for End-Stage Liver Disease score
was 13.5 for those with chronic disease. 61% of 1618 patients listed before
December 31, 2018 underwent liver transplantation and 31% were removed from the
wait-list for death or clinical deterioration. After joining Eurotransplant
(period of 01. 07. 2013–31. 12. 2018), the transplant rate was 67%, the waiting
list removal due to death/too sick for operation decreased to 24%. The median
waiting time till transplantation was 248 days for those on elective and 2 days
on acute list. Patients grafted with malignancy (n = 132) waited significantly
shorter time than those with chronic non-malignant liver disease (median 115.5
versus 282 days). Discussion: The
composition of our waiting list by primary liver disease was similar to that of
countries with large burden of hepatitis C. Transplant rate was average,
wait-list mortality and waiting time were in line with those observed in
low-donation countries or in the case of large volume waiting list.
Conclusion: Listing of increasing the number of patients
contributed to evolution of our liver transplant program. To improve our
parameters, increasing transplant activity is warranted. Orv Hetil. 2022;
163(8): 301–311.